
Z A P I S N I K

16. (šesnaeste) sjednice Vijeća Gradske četvrti Novi Zagreb - istok,

održane u ponedjeljak, 29. kolovoza 2022. 


Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93, s početkom u 19,00  sati.

Nazočni članovi Vijeća Gradske četvrti Novi Zagreb - istok: Tonko Bogovac, Sandra Kapetanović Bitići, Branka Čižmešija, Olgica Gavrilović, Svjetlana Lugar, Denis Magličić, Davor Matković, Matej Mišić, Iskra Mandarić, Ružica Palijan, Antonio Pavlečić, Vjeran Šarić, Jadranka Šlipogor, Andrej Vidatić, Tihomir Vedriš, Alena Rosandić – Vujnović i Milan Knežević (zamjenik člana Vijeća – umjesto Zvonimir Rukavine).
Nenazočni članovi Vijeća Gradske četvrti Novi Zagreb - istok: 
Kristijan Cindrić i Vanja Mojzeš 
OSTALI NAZOČNI:
· Suzana Ječ, voditeljica PO Novi Zagreb - istok

· Mateo Peša, viši stručni suradnik 

· Petra Crnko, stručna suradnica

Sjednicu otvara Tonko Bogovac, predsjednik Vijeća Gradske četvrti Novi Zagreb - istok i pozdravlja sve nazočne.

Predsjednik konstatira da je na sjednici nazočno 15 od 19 članova Vijeća, čime su stečeni uvjeti za raspravu i pravovaljano odlučivanje. 
USVAJANJE ZAPISNIKA

Prije utvrđivanja dnevnog reda, predsjednik otvara raspravu o zapisniku s 15. sjednice Vijeća Gradske četvrti Novi Zagreb - istok. 
Budući da nema primjedbi na zapisnik sa 15. sjednice, Vijeće Gradske četvrti Novi Zagreb – istok jednoglasno (15 „za“) usvaja zapisnik sa 15. sjednice vijeća.
UKLANJANJE TOČKE DNEVNOG REDA 
Predsjednik predlaže da se uklone dvije točke sa dnevnog reda, smatra da nije sve usuglašeno oko njih. Točke su:
4. Zaključak o financiranju obnove sportskih igrališta pored OŠ Dugave i Fran Galović, donosi se
      5.
Zaključak o zahtjevu za kupnju zemljišta k.č. 1951 k.o. Zaprudski otok, donosi se

Članovi Vijeća jednoglasno (15 „za“) prihvaćaju uklanjanje dnevnog reda pod ranije navedenim točkama. 

USVAJANJE DNEVNOG REDA
Zatim otvara raspravu o prijedlogu dopune dnevnog reda točkama:

8. Zaključak o realizaciji Rekreacijske zone (R2) na području MO Jakuševec, donosi se

Prijedlog točke:

„Zaključak o korištenju ostalih nespomenutih rashoda poslovanja

       a) Dani Sloboštine

       b) Dani Središća“
neće se dodati dnevnom redu, jer mjesni odbori nisu dostavili ponude.
Članovi Vijeća jednoglasno (15 „za“) prihvaćaju izmjene dnevnog reda pod ranije navedenim točkama te donosi sljedeći dnevni red:
D N E V N I  R E D:

1. Izvješće Mandatnog povjerenstva

2. Zaključak o prihvaćanju izvješća Mandatnog povjerenstva, donosi se

3. Prisega

4. Izvještaj o izvršenju Plana komunalnih aktivnosti za 2022. godinu

5. Prijedlog izgradnje Zavoda za hitnu medicinu

6. Zaključak o održavanju novih sadnica, katastru održavanja i zaljevanju tijekom

            sušnog razdoblja, donosi se 
7. Zahtjev za informacijama o statusu izvlaštenja Sarajevske ceste - zaključak, donosi se 

8. Zaključak o realizaciji Rekreacijske zone (R2) na području MO Jakuševec,          donosi se
9. Objedinjeni zaključci VMO prema gradskim uredima, donose se
10. Pitanja, prijedlozi i obavijesti

Ad 1. Izvješće Mandatnog povjerenstva
Izvjestiteljica:  Alena Rosandić-Vujnović.

Nakon rasprave, članovi Vijeća su glasovali te jednoglasno (15 „za“) donijeli
I Z V J E Š Ć E

o ostavci člana Vijeća Gradske četvrti Novi Zagreb - istok  i početku obnašanja dužnosti zamjenika člana Vijeća

I.

A) Mandatno povjerenstvo utvrđuje da je ZVONIMIR RUKAVINA, iz Zagreba, Strohalov prilaz 12, izabran s kandidacijske liste  DOMOVINSKI POKRET – DP i ZELENA LISTA, 02. lipnja 2022. godine, podnio ostavku na dužnost člana Vijeća Gradske četvrti Novi Zagreb - istok.

B) Sukladno članku 14. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 – pročišćeni tekst) kandidacijska lista DOMOVINSKI POKRET – DP i ZELENA LISTA donijela je odluku da će umjesto Zvonimira Rukavine, dužnost zamjenika člana Vijeća obnašati MILAN KNEŽEVIĆ.
II.


Mandatno povjerenstvo predlaže Vijeću Gradske četvrti Novi Zagreb – istok da donese Zaključak o prihvaćanju Izvješća da umjesto Zvonimira Rukavine, koji je podnio ostavku na dužnost člana Vijeća Gradske četvrti Novi Zagreb - istok, zamjenik člana Vijeća bude

MILAN KNEŽEVIĆ
                              DOMOVINSKI POKRET – DP







       ZELENA LISTA
Ad 2.  Zaključak o prihvaćanju izvješća Mandatnog povjerenstva, donosi se
Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno (15 „za“) donijeli

Z A K LJ U Č A K

o izvješću Mandatnog povjerenstva o ostavci 

člana Vijeća Gradske četvrti Novi Zagreb – istok 

i početku obnašanja dužnosti zamjenika člana Vijeća

1. Prima se na znanje izvješće Mandatnog povjerenstva o ostavci člana Vijeća Gradske četvrti Novi Zagreb – istok i početku obnašanja dužnosti zamjenika člana Vijeća.

2. Dana 02. lipnja 2022. prestaje mandat članu Vijeća Gradske četvrti Novi Zagreb – istok  ZVONIMIRU RUKAVINI. 
3. Dana 18. kolovoza 2022. MILAN KNEŽEVIĆ započinje s obnašanjem dužnosti zamjenika člana Vijeća. 
4. Ovaj će zaključak biti objavljen u Službenom glasniku Grada Zagreba
Ad 3. Prisega
Izvjestitelj:  Tonko Bogovac.

Predsjednik Vijeća Tonko Bogovac otvorio je polaganje prisege sa nekoliko uvodnih riječi, te se pristupilo samom činu polaganja prisege. Gosp. Milan Knežević izgovorio je tekst prisege, potpisao sami dokument, te je sa tim činom započeo svoj mandat kao član vijeća Gradske četvrti. 
Nakon polaganja prisege konstatira se da Vijeće ima 16 prisutnih članova. 
Ad 4. Izvještaj o izvršenju Plana komunalnih aktivnosti za 2022. godinu
Izvjestitelj:  Tonko Bogovac

U raspravi sudjeluju: Tonko Bogovac, Alena Rosandić-Vujnović, Ružica Palijan, Antonio Pavlečić.

Nakon rasprave, Vijeće jednoglasno  (16 „za“) donosi

Z A K L J U Č A K

 o zahtjevu za dostavu obrazloženja razloga povećanja cijena iz Ugovora o izvođenju radova na održavanju javnih prometnih površina u Gradskoj četvrti Novi Zagreb – istok za 2022.

1. Vijeće gradske četvrti Novi Zagreb – istok upoznato je s Odlukom Uprave društva Zagrebačkog holdinga d.o.o. kojom su povećane jedinične cijene Zagrebačkih cesta, s važenjem od 01. kolovoza 2022.

2. Vijeće nije suglasno s pristankom na tako povećane vrijednosti ranije ugovorenih troškovnika bez prethodnih dokaza temeljem kojih su cijene uvećane u rasponu od 13-18% te traži dostavu obrazloženja razloga odnosno dokaza o povećanju cijena agregata na tržištu.

3. Ovaj zaključak bit će upućen Gradskom uredu za mjesnu samoupravu, civilnu zaštitu i sigurnost.
Ad 5. Prijedlog izgradnje Zavoda za hitnu medicinu
Izvjestitelj:  Tonko Bogovac

Član Vijeća Antonio Pavlečić predlaže jedan konstruktivan projekt, a to je izgradnja novog objekta po uzoru na Heinzelovu ulicu, a koji bi pokrivao dosta veliko područje te misli da sad u situaciji obzirom na klimatske promjene i zdravstvene poteškoće, da prometna intervencija spašava ljudske živote. Smatra da takva ustanova ili objekt bitan na tako velikom području. 
Članica Vijeća Olgica Gavrilović slaže se da treba podržati da se tako nešto čim prije napravi. 
Članica Vijeća Alena Rosandić – Vujnović iznosi da postoji pitanje Doma zdravlja Siget koji pokriva neku hitnu službu te da treba biti realan po prijedlogu Heinzelove ulice i hitne pomoći. Podržava da se to napravi sa zaključkom da možemo izaći prema Gradskim tijelima. 
Članica Vijeća Svjetlana Lugar napominje kako postoji jedan veliki teren u zoni D u jugozapadnom dijelu Travnoga i predali smo materijale za mega projekt od velikog sadržaja. Područje je veliko da bi se mogla i zdravstvena stanica napraviti, ali smatra da se u Sigetu ima prostora za pojačati prvu pomoć na neko vrijeme. 
Član Vijeća Antonio Pavlečić smatra da ovo proslijedi na daljnja nadležna postupanja i mjerodavna tijela koji će sukladno proračunu odlučiti da li ide takav projekt u prioritet ili ne. 
Član Vijeća Matej Mišić informira da ovdje ne postoji prijedlog zaključka. Kolega je dao inicijativu bez konkretnog zaključka, ako će se glasati o nečemu ne možemo glasati o dopisu koji je kolega poslao.  
Članica Vijeća Olgica Gavrilović predlaže da se hitan prijem u Sigetu uredi samo s aparaturom i ostalim bitnim stvarima kako bi se omogućilo stanovništvu iz Novog Zagreba sa zdravstvenim poteškoćama da tamo riješi svoj problem. Reakcija je već zakašnjela dok se dođe do Rebra ili Heinzelove.
Članica Vijeća Sandra Kapetanović Bitići smatra i podržava od kolega vijećnika zahtjev i njen prijedlog je, ako su ostali za, da se pripremi zaključak za iduću sjednicu.  

Nakon rasprave, članovi Vijeća su glasovali te jednoglasno  (16 „za“) donijeli

Z A K L J U Č A K

 o prijedlogu izgradnje Zavoda za hitnu medicinu
1. Vijeće gradske četvrti Novi Zagreb – istok zaključilo je da ne može raspravljati o dopisu vijećnika Antonija Pavlečića, iz razloga što nije dostavljen prijedlog zaključka s obrazloženjem, sukladno članku 32. Poslovnika o radu Vijeća Gradske četvrti Novi Zagreb – istok (Službeni glasnik Grada Zagreba 15/18).

2. Temeljem točke 1. ovog zaključka točka se skida s dnevnog reda i prebacuje na prvu narednu sjednicu Vijeća.

3. Za pripremu prijedloga zaključka  s obrazloženjem zadužuje se Antonio Pavlečić.

Ad 6.   Zaključak o održavanju novih sadnica, katastru održavanja i zaljevanju tijekom

      sušnog razdoblja, donosi se 
Izvjestitelj:  Tonko Bogovac

//Član Vijeća Matej Mišić izašao u 19.40.//

Predsjednik Vijeća Tonko Bogovac pojašnjava da je traženo od Zrinjevca održavanje novih sadnica i onda ih nije nitko održavao. Što se tiče Katastra održavanja isti nije ažuran pa nije moguće iščitati na koji način se održavaju i koje površine se održavaju. Predlaže da se Zagrebačkom holdingu i Zrinjevcu za period ekstremnih suša osigura dodatni tim za zalijevanje. 

Član Vijeća Antonio Pavlečić informira kako ih je vidio u Sloboštini s vozilom kako zalijevaju vodom. 

Članica Vijeća Ružica Palijan smatra kako bi u katastru trebala biti evidencija zasađenih novih sadnica i da se odmah treba krenu brinuti o njima. Na Jakuševcu je zasađeno preko deset novih sadnica, pola od njih se osušilo.

Član Vijeća Andrej Vidatić smatra da treba promijeniti nešto u Zrinjevcu da se počne podrazumijevati da stablo dok se ne primi treba održavati i treba biti u sklopu svakog sađenja. 

Članica Vijeća Alena Rosandić – Vujnović informira da svako novo stablo koje se zasadi ide odmah automatski u Katastar njihovog zelenila. Unazad godinu dana uvrštavaju ta stabla, ali oni nemaju dovoljno ljudi kako za pokositi tako ni za zaliti stabla i to je sustavni problem kojeg treba riješiti. 
Nakon rasprave, članovi Vijeća su glasovali te jednoglasno  (15 „za“) donijeli

Z A K L J U Č A K

o održavanju novih sadnica, katastru održavanja i zalijevanju tijekom sušnog razdoblja

1. Vijeće Gradske četvrti Novi Zagreb – istok traži od Zagrebačkog holdinga – Podružnice Zrinjevac da prilikom sadnje svih novih sadnica iste obavezno uvrsti u katastar zelenila koji održava, kako bi se spriječile situacije da Grad odradi sadnju koja potom propadne zbog neodržavanja.
 
2. Vijeće Gradske četvrti Novi Zagreb – istok traži od Zagrebačkog holding – Podružnice Zrinjevac da dostavi ažuran popis katastarskih čestica (i površina unutar tih čestica) koje se održavaju, način i učestalost održavanja, te popis i lokaciju svih stabala, grmlja i ostalog zelenila koje zalijeva. 
3. Vijeće Gradske četvrti Novi Zagreb – istok traži od Zagrebačkog holding – Podružnice Zrinjevac da za događaje ekstremne suše, kao što je ova koja je ljetos pogodila Zagreb, osigura interventni tim za zalijevanje stabala, grmlja i zelenila kako na području gradske četvrti, tako i za cijeli Zagreb. Pri tome treba uzeti u obzir da se zalijeva svo zelenilo koje je pogođeno sušom, neovisno nalazi li se u katastru zelenila ili ne. 

4. Ovaj zaključak dostavlja se Zagrebačkom holdingu – Podružnici Zrinjevac.

Ad 7.  Zahtjev za informacijama o statusu izvlaštenja Sarajevske ceste - zaključak,      

           donosi se 
Izvjestitelj:  Tonko Bogovac

Nakon rasprave, članovi Vijeća su glasovali te jednoglasno  (15 „za“) donijeli

Z A K L J U Č A K

o dobivanju informacije o statusu izvlaštenja Sarajevske ceste

1. Vijeće Gradske četvrti Novi Zagreb – istok traži dobivanje informacije o statusu izvlaštenja Sarajevske ceste, tj broju preostalih čestica koje su preostale za izvlaštenje.
 
2. Ovaj zaključak dostavlja se Gradskom uredu za upravljanje imovinom i stanovanje.

Ad 8. Zaključak o realizaciji Rekreacijske zone (R2) na području MO Jakuševec, donosi  se
Izvjestitelj:  Tonko Bogovac

//Član Vijeća Matej Mišić ušao u 19.50.//

Nakon rasprave, članovi Vijeća su glasovali te jednoglasno  (16 „za“) donijeli

ZA K L J U Č A K

 o realizacije Rekreacijske zone (R2) na području MO Jakuševec
1. Vijeće gradske četvrti Novi Zagreb – istok predlaže da se krene u realizaciju Rekreacijske zone (R2) na području MO Jakuševec organiziranjem javnog arhitektonsko urbanističkog natječaja.

2. Ovaj zaključak dostavlja se Uredu gradonačelnika, Gradskom uredu za obnovu, izgradnju, prostorno uređenje, graditeljstvo, komunalne poslove i promet, Gradskom uredu za gospodarstvo, ekološku održivost i strategijsko planiranje i Gradskom uredu za mjesnu samoupravu, civilnu zaštitu i sigurnost.

OBRAZLOŽENJE

Na području Mjesnog odbora Jakuševec GUP-om Grada Zagreba (9/2016) predviđena je zona namjene R2, odnosno sportsko rekreacijska namjena – sport bez gradnje. Na području Mjesnog odbora Jakuševec postoji i zona namjene R1 – sportsko rekreacijska namjena – sport s gradnjom gdje je izvedeno nogometno igralište kojim upravlja Nogometni klub Sava dakle, njome se koriste članovi kluba, odnosno Uprava NK Sava daje u korištenje i drugim klubovima sukladno njihovim internim aktima.

Na području MO Jakuševec izvedeno je tek jedno manje dječje igralište i u planu je komunalnih aktivnosti izgradnja manjeg sportskog igrališta te dječjeg igrališta u sjevernom dijelu naselja (kod POS-ovih zgrada u Ul. Karla Metikoša). Kada zbrojimo ukupne javne površine u namjeni sporta i rekreacije dostupnim svim stanovnicima naselja dolazimo do 4.500,00m2 od čega je izgrađeno tek 1.200,00m2 (dječje igralište u Ul. Gata). S obzirom na broj novih stambenih zgrada kojih, od 2000. godine na ovamo, ima oko 100 te da u tim zgradama živi oko 4 do 5 tisuća stanovnika čemu možemo pridodati najmanje 2 i pol tisuće stanovnika koji žive u obiteljskim kućama, ispada da je na jednog stanovnika za sada uređeno tek 0,17 m2 javne površine (i to trenutno samo za najmlađu populaciju). Novom izgradnjom dječjeg i sportskog igrališta u Ul. K. Metikoša ta će površina iznositi oko 0,65m2 po stanovniku s tim da su te površine od starog dijela naselja udaljene i više od 3,0 km tako da stari dio naselja (sa, u tom dijelu izgrađenim novim zgrada) ostaje sa ovih 1.200,00m2 uređene javne površine. Kako Grad Zagreb nema u vlasništvu zemljišta na području MO Jakuševec koja bi se mogla, u narednim Planovima komunalnih aktivnosti, urediti za potrebe stanovnika, smatramo da je potrebno hitno krenuti u realizaciju rekreacijske zone predviđene GUP-om.

S obzirom na to da su parcele obuhvaćene tom namjenom sve u privatnom vlasništvu (osim staze koja povezuje Ul. sv. Roka i Sarajevsku cestu) i da proceduri otkupa prethodi pravomoćna lokacijska dozvola za gradnju objekata i uređenje građevinskog zemljišta, smatramo da je hitno potrebno organizirati javni natječaj za idejno rješenje uređenja te zone koji će donijeti kvalitetno rješenje uređenja i dovođenja prostora u namjenu rekreacije i sporta pa i dodatnih sadržaja kao što su urbana šuma, park i park za pse.

Ad 9. Objedinjeni zaključci VMO prema gradskim uredima, donose se

Izvjestitelj:  Tonko Bogovac

Nakon rasprave, članovi Vijeća su glasovali te jednoglasno  (16 „za“) donijeli
Z A K L J U Č A K 

o objedinjenim zaključcima vijeća mjesnih odbora prema Gradskom uredu za obnovu, izgradnju, prostorno uređenje, graditeljstvo, komunalne poslove i promet

1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo: 

VMO VELIKO POLJE

1. Zaključak o postavljanju vertikalne prometne signalizacije na Velikopoljskoj ulici u zoni križanja sa Goranskom ulicom

2. Zaključak o postavljanju prometnih ogledala na križanjima: Kovači/Cavtatska ulica, Cetinska ulica/Cavtatska ulica i Nadinska ulica /Velikopoljska ulica

3.  Ovaj će zaključak biti upućen Gradskom uredu za obnovu, izgradnju, prostorno 

     uređenje, graditeljstvo, komunalne poslove i promet i Zagrebačkom holdingu – 

     Podružnica Zagrebačke ceste.

Ad 10. Pitanja, prijedlozi i obavijesti
Članica Vijeća Alena Rosandić – Vujnović informira kako nije došao nikakav odgovor od e-redarstva za prijavu i zahtjeva obrazloženje zašto se ne odgovara. 
Član Vijeća Antonio Pavlečić zahtjeva da mu se dostavi pisano očitovanje od grada Zagreba odnosno Gradskog ureda za obnovu, izgradnju, prostorno uređenje, graditeljstvo, komunalne poslove promet informaciju o drugoj fazi Bundek Racinjak. 
Predsjednik Vijeća Tonko Bogovac odgovara da se išlo na ishođenje građevinske dozvole i ti zahtjevi su odbijeni te se nije moglo ispuniti ugovor koji je sklopljen sa projektantom, a shodno tome na zahtjev projektanta pokrenut sporazumni raskid ugovora. Postoji urbanističko-arhitektonsko rješenje, postoje i manji projekti, ali nema građevinske dozvole da se to realizira. Uvjeti koji su bili da se ispune nisu njemu poznati. 

Članica Vijeća Ružica Palijan smatra da treba ponovno tražiti zašto nisu dobivene potvrde na glavnom projektu, građevinske dozvole te što konkretno piše i što je sporno za navedeni projekt.
Dovršeno u 20:05 sati.

Zapisnik izradio: Matej Šipura.
KLASA: 024-08/22-002/229

URBROJ: 251-13-11-9/001-22-2

Zagreb, 29. kolovoza 2022.
Predsjednik

Vijeća Gradske četvrti

Novi Zagreb - istok   

         Tonko Bogovac

